Tis snat, tameṭṭut ur teswi, ur terri, deg uxxam-is. Ur tesi rray ala argaz i yesan awal. Werǧin tella d tilellit deg lecɣal-is. Ilaq ad texdem kan ayen yeffɣen ɣef urgaz-is, yerna axeddim-is d axxam kan, Ma teffeɣ, ad teffeɣ kan ɣer tmazirt. Ulamma truḥ ɣer yimawlan-is, xas ma llan deg taddart, ilaq ad yeddu urgaz-is, am wakken qqaren: Taqcict mm tɣaltin, ur tbennu tixxamin. Tis kraḍ, segmi ara d-tlal nettat tettwaḥqar, ama deg uxxam n baba-s neɣ win n urgazis.